小池

宋 · 杨万里

泉眼无声惜细流，

树荫照水爱晴柔。

小荷才露尖尖角，

早有蜻蜓立上头。

古朗月行

唐 · 李白

小时不识月，呼作白玉盘。

又疑瑶台镜，飞在青云端。

夜宿山寺

唐 · 李白

危楼高百尺，

手可摘星辰。

不敢高声语，

恐惊天上人。

春夜喜雨

唐 · 杜甫

好雨知时节，

当春乃发生。

随风潜入夜，

润物细无声。

江畔独步寻花

 唐 · 杜甫

黄四娘家花满蹊，

千朵万朵压枝低。

留连戏蝶时时舞，

自在娇莺恰恰啼。

登高

 唐 · 杜甫

风急天高猿啸哀，

渚清沙白鸟飞回。

无边落木萧萧下，

不尽长江滚滚来。

鸟鸣涧

 唐 · 王维

人闲桂花落，

夜静春山空。

月出惊山鸟，

时鸣春涧中。

赠汪伦

 唐 · 李白

李白乘舟将欲行，

忽闻岸上踏歌声。

桃花潭水深千尺，

不及汪伦送我情。

 蜂

唐 · 罗隐

不论平地与山尖，

无限风光尽被占。

采得百花成蜜后，

为谁辛苦为谁甜？

使至塞上 （节选）

 唐 · 王维

征蓬出汉塞，

归雁入胡天。

大漠孤烟直，

长河落日圆。

夏日绝句

宋 · 李清照

生当作人杰，

死亦为鬼雄。

至今思项羽，

不肯过江东。

山 村

 【宋】 邵 雍

一去二三里，

烟村四五家。

亭台六七座，

八九十枝花。

清明

唐 · 杜牧

清明时节雨纷纷，

路上行人欲断魂。

借问酒家何处有？

牧童遥指杏花村

村居

 清 · 高鼎

草长莺飞二月天，

拂堤杨柳醉春烟。

儿童散学归来早，

忙趁东风放纸鸢。

所见

 清 · 袁枚

牧童骑黄牛，

歌声振林樾。

意欲捕鸣蝉，

忽然闭口立。

杂诗三首·其二

 [ 唐 ] 王维

君自故乡来，

应知故乡事。

来日绮窗前，

寒梅著花未。

登鹳雀楼

[ 唐 ] 王之涣

白日依山尽，

黄河入海流。

欲穷千里目，

更上一层楼

 月下独酌

 [ 唐 ] 李白

花间一壶酒，

独酌无相亲。

举杯邀明月，

对影成三人。